CELEX: 32021D2292
Language: sl
Date: 2021-04-30 00:00:00
Title: Sklep Sveta (EU) 2021/2292 z dne 30. aprila 2021 o predložitvi, v imenu Evropske unije, predloga sklepa izvršilnega organa o metodologiji za posodobitve, ki odražajo spremembe v članstvu v Uniji, v okviru 41. zasedanja izvršilnega organa Konvencije o onesnaževanju zraka na velike razdalje preko meja, in o stališču, ki se v imenu Unije zastopa na tem zasedanju

22.12.2021   
               
               
                  SL
               
               
                  Uradni list Evropske unije
               
               
                  L 458/512
               
            
         SKLEP SVETA (EU) 2021/2292
         z dne 30. aprila 2021
         o predložitvi, v imenu Evropske unije, predloga sklepa izvršilnega organa o metodologiji za posodobitve, ki odražajo spremembe v članstvu v Uniji, v okviru 41. zasedanja izvršilnega organa Konvencije o onesnaževanju zraka na velike razdalje preko meja, in o stališču, ki se v imenu Unije zastopa na tem zasedanju
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Protokol o zmanjševanju zakisljevanja, evtrofikacije in prizemnega ozona iz leta 1999 h Konvenciji o onesnaževanju zraka na velike razdalje preko meja, kakor je bil spremenjen 4. maja 2012 (v nadaljnjem besedilu: spremenjeni Göteborški protokol), je Evropska unija odobrila s Sklepom Sveta (EU) 2017/1757 (1) in je začel veljati 7. oktobra 2019.
                  
               
                     (2)
                  
                  
                     Na 36. zasedanju izvršilnega organa Konvencije o onesnaževanju zraka na velike razdalje (v nadaljnjem besedilu: Konvencija) so pogodbenice Unijo in njene države članice pozvale, naj predlagajo metodologijo za prilagoditev zgornjih mej emisij Unije v razpredelnici 1 iz Priloge II k prvotnemu Göteborškemu protokolu sprejetemu leta 1999, da bi se upoštevale spremembe v članstvu v Uniji.
                  
               
                     (3)
                  
                  
                     Sklep, ki so ga predlagale Unija in njene države članice, je bil s Sklepom 2017/3 izvršilnega organa sprejet na 37. zasedanju izvršilnega organa Konvencije.
                  
               
                     (4)
                  
                  
                     Metodologija za posodobitev vrednosti za Unijo iz razpredelnic 2 do 6 iz Priloge II k spremenjenemu Göteborškemu protokolu, ki temelji izključno na matematičnem izračunu, pri katerem se uporabijo samo informacije, ki so že navedene v zadevnih razpredelnicah, da bi se upoštevale spremembe v članstvu Unije, je potrebna, da bi se v okviru pregleda izpolnjevanja obveznosti iz spremenjenega Göteborškega protokola s strani Unije, te spremembe pravilno odrazile. To ne pomeni prilagoditve nacionalnih zgornjih mej emisij ali nacionalnih zavez za zmanjšanje emisij v razpredelnicah Priloge II k spremenjenemu Göteborškemu protokolu.
                  
               
                     (5)
                  
                  
                     Ko bo izvršilni organ Konvencije sprejel metodologijo za posodobitve, bi morala Komisija v imenu Unije predložiti potrebne posodobitve izvršnemu sekretarju Ekonomske komisije Združenih narodov za Evropo, ki bo to metodologijo uporabil ob upoštevanju sprememb v članstvu v Uniji v času od sprejetja spremenjenega Göteborškega protokola. Komisija bi morala predložiti tudi vse potrebne posodobitve v primeru naknadnih sprememb v članstvu v Uniji.
                  
               
                     (6)
                  
                  
                     Primerno je, da se določi stališče, ki se v imenu Unije zastopa v izvršilnem organu Konvencije, saj bo sklep izvršilnega organa za Unijo zavezujoč –
                  
               SPREJEL NASLEDNJI SKLEP:
         
            Člen 1
            
               1.   Na 41. zasedanju izvršilnega organa Konvencije si bo Unija prizadevala za določitev metodologije, ki bo omogočila posodobitve izhodiščnih vrednosti emisij in zavez za zmanjšanje emisij za Unijo iz razpredelnic 2 do 6 iz Priloge II k spremenjenemu Göteborškemu protokolu in bo temeljila izključno na matematičnem izračunu, pri katerem se uporabijo samo informacije, ki so že navedene v teh razpredelnicah, za zagotovitev, da se vrednosti za Unijo iz teh razpredelnic lahko posodobijo, da bi se pravilno odrazila skupna vsota izhodiščnih vrednosti emisij in zavez za zmanjšanje emisij držav članic po spremembah v članstvu v Uniji.
            
            
               2.   Unija v okviru priprav na 41. zasedanje izvršilnega organa Konvencije in z namenom doseganja cilja iz odstavka 1 predloži predlog za potrebno metodologijo (2).
            
            
               3.   Komisija v imenu Unije navedeni predlog sporoči sekretariatu Konvencije.
            
         
         
            Člen 2
            
               1.   Unija lahko podpre spremembe, ki jih predlagajo druge pogodbenice Konvencije, če prispevajo k doseganju ciljev Unije iz člena 1.
            
            
               2.   Kadar druge pogodbenice Konvencije predlagajo, da se pri odločitvi izvršilnega organa kot pravna podlaga uporabi člen 13(2) Göteborškega protokola, lahko Unija sprejme ta predlog in začne tozadevna pogajanja.
            
            
               3.   Kadar druge pogodbenice Konvencije zahtevajo, da se postopek za predložitev posodobljenih vrednosti za Unijo uskladi s postopkom iz člena 13(4) in (5) Göteborškega protokola, lahko Unija predlaga poenostavljen postopek.
            
         
         
            Člen 3
            Glede na razvoj dogodkov na 41. zasedanju izvršilnega odbora Konvencije se lahko predstavniki Unije v posvetovanju z državami članicami na usklajevalnih sestankih na kraju samem dogovorijo o manjših spremembah stališča iz členov 1 in 2 brez nadaljnjega sklepa Sveta.
         
         
            Člen 4
            Ko izvršilni organ Konvencije o zraku sprejme metodologijo, ki omogoča posodobitve iz člena 1(1), Komisija v imenu Unije predloži potrebne posodobitve za uporabo navedene metodologije.
         
         
            Člen 5
            Ta sklep začne veljati na dan sprejetja.
         
         
            V Bruslju, 30. aprila 2021
            
               
                  Za Svet
               
               
                  predsednica
               
               A. P. ZACARIAS
            
         
         
            (1)  Sklep Sveta (EU) 2017/1757 z dne 17. julija 2017 o sprejetju, v imenu Evropske unije, spremembe Protokola iz leta 1999 o zmanjševanju zakisljevanja, evtrofikacije in prizemnega ozona h Konvenciji iz leta 1979 o onesnaževanju zraka na velike razdalje preko meja (UL L 248, 27.9.2017, str. 3).
         
            (2)  Glejte dokument ST 7683/21 na http://register.consilium.europa.eu.